title: Odluka Vijeća (EU) 2016/268 od 12. veljače 2016. o sklapanju, u ime Europske unije, Sporazuma između Europske unije i Svete Lucije o izuzeću od obveze posjedovanja vize za kratkotrajni boravak

text:
               27.2.2016

               HR

               Službeni list Europske unije

               L 52/3

         ODLUKA VIJEĆA (EU) 2016/268
   od 12. veljače 2016.
   o sklapanju, u ime Europske unije, Sporazuma između Europske unije i Svete Lucije o izuzeću od obveze posjedovanja vize za kratkotrajni boravak
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a), u vezi s člankom 218. stavkom 6. drugim podstavkom točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Komisija je u ime Europske unije u pregovorima dogovorila sporazum sa Svetom Lucijom o izuzeću od obveze posjedovanja vize za kratkotrajni boravak („Sporazum”).

               (2)

               U skladu s Odlukom Vijeća (EU) 2015/1031 (2), Sporazum je potpisan i privremeno se primjenjuje od 28. svibnja 2015.

               (3)

               Sporazumom se osniva Zajednički odbor stručnjaka za upravljanje Sporazumom. Uniju u tom Zajedničkom odboru treba predstavljati Komisija, kojoj bi trebali pomagati predstavnici država članica.

               (4)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (3); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (5)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (4); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (6)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske unije i Svete Lucije o izuzeću od obveze posjedovanja vize za kratkotrajni boravak odobrava se u ime Unije.
   Članak 2.
   Predsjednik Vijeća u ime Unije šalje obavijest predviđenu u članku 8. stavku 1. Sporazuma (5).
   Članak 3.
   Komisija, uz pomoć predstavnika država članica, predstavlja Uniju u Zajedničkom odboru stručnjaka koji je osnovan na temelju članka 6. Sporazuma.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 12. veljače 2016.

            Za Vijeće

            Predsjednik

         J.R.V.A. DIJSSELBLOEM

      (1)  Suglasnost dana 15. prosinca 2015. (još nije objavljeno u Službenom listu).

      (2)  Odluka Vijeća (EU) 2015/1031 od 7. svibnja 2015. o potpisivanju, u ime Europske unije, i privremenoj primjeni Sporazuma između Europske unije i Svete Lucije o izuzeću od obveze posjedovanja vize za kratkotrajni boravak (SL L 173, 3.7.2015., str. 10.).

      (3)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (4)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (SL L 64, 7.3.2002., str. 20.).

      (5)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: 2011/457/EU: Odluka Vijeća od 19. srpnja 2011. o stajalištu koje će zauzeti Europska unija u Zajedničkom odboru EGP-a o izmjeni Protokola 31 uz Sporazum o EGP-u, o suradnji u određenim područjima izvan četiriju sloboda (MEDIA Mundus)

text:
               11/Sv. 057

               HR

               Službeni list Europske unije

               244

         32011D0457

               L 194/2

               SLUŽBENI LIST EUROPSKE UNIJE

               19.07.2011.

      ODLUKA VIJEĆA

   od 19. srpnja 2011.
   o stajalištu koje će zauzeti Europska unija u Zajedničkom odboru EGP-a o izmjeni Protokola 31 uz Sporazum o EGP-u, o suradnji u određenim područjima izvan četiriju sloboda (MEDIA Mundus)
   (2011/457/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 166. i 173. te članak 218. stavak 9.,
   uzimajući u obzir prijedlog Europske komisije,
   budući da:

               (1)

               Protokol 31 uz Sporazum o Europskom gospodarskom prostoru (1) (Sporazum o EGP-u) sadrži posebne odredbe i aranžmane u vezi sa suradnjom u određenim područjima izvan četiriju sloboda.

               (2)

               Primjereno je da ugovorne stranke Sporazuma o EGP-u prošire suradnju kako bi se uključilo Odluku br. 1041/2009/EZ Europskog parlamenta i Vijeća od 21. listopada 2009. o uspostavljanju programa audiovizualne suradnje sa stručnjacima iz trećih zemalja (MEDIA Mundus) (2).

               (3)

               Protokol 31 uz Sporazum o EGP-u bi stoga trebalo izmijeniti na odgovarajući način.

               (4)

               Stajalište Unije u Zajedničkom odboru EGP-a bi se trebalo temeljiti na priloženom nacrtu Odluke,

         DONIJELO JE OVU ODLUKU:
   Članak 1.
   Stajalište koje će Europska unija u Zajedničkom odboru EGP-a zauzeti o predloženoj izmjeni Protokola 31 uz Sporazum o EGP-u temelji se na nacrtu Odluke Zajedničkog odbora EGP-a, koji je priložen ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 19. srpnja 2011.

            Za Vijeće

            Predsjednik

         M. SAWICKI

      (1)  SL L 1, 3.1.1994., str. 3.

      (2)  SL L 288, 4.11.2009., str. 10.
   NACRT
   ODLUKE ZAJEDNIČKOG ODBORA EGP-a br. …/2011
   od …
   o izmjeni Protokola 31 uz Sporazum o EGP-u o suradnji u određenim područjima izvan četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru (dalje u tekstu „Sporazum”), a posebno njegov članak 86. i članak 98.,
   budući da:

               (1)

               Protokol 31 uz Sporazum izmijenjen je Odlukom Zajedničkog odbora EGP-a br. …/… od … (1).

               (2)

               Primjereno je da ugovorne stranke Sporazuma o EGP-u prošire suradnju kako bi se uključilo Odluku br. 1041/2009/EZ Europskog parlamenta i Vijeća od 21. listopada 2009. o uspostavljanju programa audiovizualne suradnje sa stručnjacima iz trećih zemalja (MEDIA Mundus) (2).

               (3)

               Protokol 31 uz Sporazum bi stoga trebalo izmijeniti kako bi se omogućilo odvijanje ove proširene suradnje. Ta bi se izmjena trebala primjenjivati od 1. siječnja 2011.,

         DONIO JE OVU ODLUKU:
   Članak 1.
   Članku 9. stavku 4. Protokola 31 uz Sporazum dodaje se sljedeća alineja:

               „—

                  32009 D 1041: Odluka br. 1041/2009/EZ Europskog parlamenta i Vijeća od 21. listopada 2009. o uspostavljanju programa audiovizualne suradnje sa stručnjacima iz trećih zemalja (MEDIA Mundus) (SL L 288, 4.11.2009., str. 10.).
               Lihtenštajn je oslobođen od sudjelovanja u ovom programu i od financijskog doprinosa ovom programu.”

         Članak 2.
   Ova Odluka stupa na snagu prvog dana nakon podnošenja posljednje obavijesti iz članka 103. stavka 1. Sporazuma Zajedničkom odboru EGP-a (3).
   Primjenjuje se od 1. siječnja 2011.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.

      Sastavljeno u … …

            Za Zajednički odbor EGP-a

            Predsjednik

            Tajnici Zajedničkog odbora EGP-a

      (1)  SL L …

      (2)  SL L 288, 4.11.2009., str. 10.

      (3)  [Ustavni zahtjevi nisu navedeni.] [Ustavni zahtjevi su navedeni.]


title: 2003/502/EZ: Odluka Komisije od 23. lipnja 2003. o obustavi ispitnog postupka u vezi trgovinskih prepreka koje obuhvaćaju trgovinske prakse koje primjenjuje Kanada za određene oznake zemljopisnog podrijetla za vina

text:
               11/Sv. 111

               HR

               Službeni list Europske unije

               35

         32003D0502

               L 170/29

               SLUŽBENI LIST EUROPSKE UNIJE

         ODLUKA KOMISIJE
   od 23. lipnja 2003.
   o obustavi ispitnog postupka u vezi trgovinskih prepreka koje obuhvaćaju trgovinske prakse koje primjenjuje Kanada za određene oznake zemljopisnog podrijetla za vina
   (2003/502/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 3286/94 od 22. prosinca 1994. o utvrđivanju postupaka Zajednice u području zajedničke trgovinske politike kako bi se osiguralo ostvarivanje prava Zajednice prema međunarodnim trgovinskim pravilima, posebno onima utvrđenima pod okriljem Svjetske trgovinske organizacije (1), kako je izmijenjeno Uredbom (EZ) br. 356/95 (2), a posebno njezine članke 11. i 14.,
   budući da:

               (1)

               CIVB (Conseil Interprofessionel du Vin de Bordeaux) je 6. prosinca 2001. uložio pritužbu prema članku 4. Uredbe Vijeća (EZ) br. 3286/94 (dalje u tekstu: Uredba).

               (2)

               CIVB je tvrdio da prodaju Bordeauxa i Médoca Zajednice u Kanadi ometaju brojne trgovinske prepreke u smislu članka 2. stavka 1. Uredbe, odnosno „praksa koju je usvojila i primjenjuje treća zemlja u pogledu kojih je, na temelju međunarodnih trgovinskih pravila, uspostavljeno pravo postupanja”.

               (3)

               Navodna prepreka proizlazi iz Amandmana C-57 kanadskog Zakona o žigovima, koji zemljopisnim oznakama Bordeaux i Médoc oduzima standardnu zaštitu u skladu sa zaštitnim zahtjevima utvrđenima Sporazumom WTO-a o trgovinskim aspektima prava intelektualnog vlasništva (TRIPS) za oznake zemljopisnog podrijetla za vina.

               (4)

               Komisija je odlučila da pritužba sadrži dostatni dokaz kako bi se opravdalo pokretanje ispitnog postupka. Odgovarajuća obavijest objavljena je u Službenom listu Europskih zajednica
                   (3).

               (5)

               Ispitnim je postupkom potvrđen pravni zahtjev podnositelja pritužbe da se Amandmanom C-57 kanadskog Zakona o žigovima krši članak 23., stavci 1. i 2. te članak 24. stavak 3 (takozvana klauzula o mirovanju) TRIPS-a te da se takvo kršenje ne može opravdati na temelju iznimke po članku 24. stavku 6. TRIPS-a.

               (6)

               Ispitnim je postupkom također potvrđeno da bordoška vina zauzimaju značajan tržišni udio u Kanadi, što je usko povezano s nazivom proizvoda Bordeaux/Médoc. Ako se takva prednost valjano ne zaštiti, tržišni položaj nositelja oznaka zemljopisnog podrijetla „Bordeaux” i „Médoc” u Kanadi mogao bi se značajno smanjiti. Ova bi pretpostavka mogla naposljetku uzrokovati štetne učinke na trgovinu za proizvođače vina „Bordeaux” i „Médoc”. Stoga se može zaključiti da bi Amandman C-57 podnositelju pritužbe mogao uzrokovati štetne učinke na trgovinu u smislu članka 2. stavka 4. i članka 10. stavka 4. Uredbe.

               (7)

               Savjetodavni odbor osnovan na temelju Uredbe 12. veljače 2003. razmotrio je završno izvješće o ispitnom postupku.

               (8)

               Komisija je 24. travnja 2003. parafirala bilateralni sporazum s Kanadom o trgovini vinima i alkoholnim pićima koji će, po stupanju na snagu, doprinijeti zaštiti interesa Zajednice u tom području. Točnije, stupanjem na snagu navedeni sporazum predviđa konačno uklanjanje naziva navedenih kao „generički” u Kanadi, uključujući „Bordeaux”, „Médoc” i „Medoc”.

               (9)

               Međutim, postupak se ne može prekinuti dok se nazivi „Bordeaux”, „Médoc” i „Medoc” uspješno ne uklone s popisa generičkih naziva iz Amandmana C-57.

               (10)

               Komisija zato smatra primjerenim obustaviti postupak.

               (11)

               Mjere predviđene ovom Odlukom u skladu su s mišljenjem Savjetodavnog odbora,

         ODLUČILA JE:
   Jedini članak
   Obustavlja se ispitni postupak u vezi trgovinskih prepreka koje obuhvaćaju trgovinske prakse koje primjenjuje Kanada za određene oznake zemljopisnog podrijetla za vina.

      Sastavljeno u Bruxellesu 23. lipnja 2003.

            Za Komisiju

         Pascal LAMY

            Član Komisije

      (1)  SL L 349, 31.12.1994., str. 71.

      (2)  SL L 41, 23.2.1995., str. 3.

      (3)  SL C 124, 25.5.2002., str. 6.


2013/562/EU: Odluka Europskog parlamenta od 17. travnja 2013. o razrješnici za izvršenje proračuna Europske visoke policijske škole za financijsku godinu 2011.


title: 2011/790/EU: Odluka Vijeća od 14. studenoga 2011. o sklapanju Dragovoljnog sporazuma o partnerstvu između Europske unije i Srednjoafričke Republike o izvršenju zakonodavstva o šumama, o upravljanju i trgovini drvenom građom i proizvodima od drva s Europskom unijom (FLEGT)

text:
               11/Sv. 118

               HR

               Službeni list Europske unije

               100

         32011D0790

               L 320/2

               SLUŽBENI LIST EUROPSKE UNIJE

         ODLUKA VIJEĆA
   od 14. studenoga 2011.
   o sklapanju Dragovoljnog sporazuma o partnerstvu između Europske unije i Srednjoafričke Republike o izvršenju zakonodavstva o šumama, o upravljanju i trgovini drvenom građom i proizvodima od drva s Europskom unijom (FLEGT)
   (2011/790/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno prvi podstavak članka 207. stavka 3. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Komisija je u svibnju 2003. usvojila Komunikaciju Vijeću i parlamentu pod naslovom „Izvršavanje zakonodavstva, upravljanje i trgovina (FLEGT): prijedlog plana za djelovanje EU-a” u kojoj se poziva na uvođenje mjera radi rješavanja nezakonite sječe drva i na razvijanje dragovoljnih sporazuma o partnerstvu sa zemljama proizvođačima drvene građe. Zaključci Vijeća o tom planu djelovanja doneseni su u listopadu 2003. (1), a Europski parlament je o toj temi donio rezoluciju 11. srpnja 2005. (2)

               (2)

               Vijeće je 5. prosinca 2005. ovlastilo Komisiju da započne pregovore o sporazumima o partnerstvu za provedbu FLEGT-a.

               (3)

               Vijeće je 20. prosinca 2005. donijelo Uredbu (EZ) br. 2173/2005 (3) o uspostavi plana FLEGT za dodjelu licenci za uvoz drvene građe u Uniju iz zemalja s kojima je Unija sklopila dragovoljne sporazume o partnerstvu.

               (4)

               Pregovori sa Srednjoafričkom Republikom su okončani, a 21. prosinca 2010. parafiran je Dragovoljni sporazum o partnerstvu između Europske unije i Srednjoafričke Republike o izvršenju zakonodavstva o šumama, o upravljanju i trgovini drvenom građom i proizvodima od drva s Europskom unijom (dalje u tekstu „Sporazum”).

               (5)

               Sporazum bi trebalo potpisati, podložno njegovu kasnijem sklapanju,

         DONIJELO JE OVU ODLUKU:
   Članak 1.
   Ovime se u ime Unije, podložno njegovu sklapanju, odobrava potpisivanje Dragovoljnog sporazuma o partnerstvu između Europske unije i Srednjoafričke Republike o izvršenju zakonodavstva o šumama, o upravljanju i trgovini drvenom građom i proizvodima od drva s Europskom unijom (dalje u tekstu „FLEGT”). (4)

   Članak 2.
   Predsjednik Vijeća ovim se ovlašćuje da odredi osobu ili osobe ovlaštene za potpisivanje Sporazuma u ime Unije podložno njegovu sklapanju.
   Članak 3.
   Odluka stupa na snagu na dan donošenja.

      Sastavljeno u Bruxellesu 14. studenoga 2011.

            Za Vijeće

            Predsjednik

         M. SAWICKI

      (1)  SL C 268, 7.11.2003., str. 1.

      (2)  SL C 157 E, 6.7.2006., str. 482.

      (3)  SL L 347, 30.12.2005., str. 1.

      (4)  Tekst Sporazuma bit će objavljen s Odlukom o njegovu sklapanju.


title: Odluka Vijeća (ZVSP) 2015/666 od 28. travnja 2015. o izmjeni Odluke 2013/184/ZVSP o mjerama ograničavanja protiv Mjanmara/Burme

text:
               29.4.2015

               HR

               Službeni list Europske unije

               L 110/14

         ODLUKA VIJEĆA (ZVSP) 2015/666
   od 28. travnja 2015.
   o izmjeni Odluke 2013/184/ZVSP o mjerama ograničavanja protiv Mjanmara/Burme
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 22. travnja 2013. donijelo Odluku 2013/184/ZVSP (1) o mjerama ograničavanja protiv Mjanmara/Burme.

               (2)

               Vijeće je 14. travnja 2014. donijelo Odluku 2014/214/ZVSP (2) o obnovi tih mjera ograničavanja do 30. travnja 2015.

               (3)

               Na temelju preispitivanja Odluke 2013/184/ZVSP mjere ograničavanja trebalo bi obnoviti do 30. travnja 2016.

               (4)

               Odluku 2013/184/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 3. Odluke 2013/184/ZVSP zamjenjuje se sljedećim:

      „Članak 3.
      Ova se Odluka primjenjuje do 30. travnja 2016. Ona se stalno preispituje. Ako Vijeće smatra da njezini ciljevi nisu ostvareni, ona se prema potrebi mijenja ili se njezino važenje produljuje.”

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 28. travnja 2015.

            Za Vijeće

            Predsjednik

         E. RINKĒVIČS

      (1)  Odluka Vijeća 2013/184/ZVSP od 22. travnja 2013. o mjerama ograničavanja protiv Mjanmara/Burme i stavljanju izvan snage Odluke 2010/232/ZVSP (SL L 111, 23.4.2013., str. 75.).

      (2)  Odluka Vijeća 2014/214/ZVSP od 14. travnja 2014. o izmjeni Odluke 2013/184/ZVSP o mjerama ograničavanja protiv Mjanmara/Burme (SL L 111, 15.4.2014., str. 84.).


title: Odluka Vijeća od 20. travnja 2015. o imenovanju zamjenika člana Upravnog odbora Europske agencije za sigurnost i zdravlje na radu za Slovačku

text:
               22.4.2015

               HR

               Službeni list Europske unije

               C 130/5

         ODLUKA VIJEĆA
   od 20. travnja 2015.
   o imenovanju zamjenika člana Upravnog odbora Europske agencije za sigurnost i zdravlje na radu za Slovačku
   (2015/C 130/05)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2062/94 od 18. srpnja 1994. o osnivanju Europske agencije za sigurnost i zdravlje na radu (1), a posebno njezin članak 8.,
   uzimajući u obzir popise kandidata koje su Vijeću podnijele vlade država članica i organizacije zaposlenika i poslodavaca,
   uzimajući u obzir popise članova i zamjenika članova Savjetodavnog odbora za sigurnost i zdravlje na radu,
   budući da:

               (1)

               Odlukama od 2. prosinca 2013. (2), 12. lipnja 2014. (3), 18. studenoga 2014. (4) i 15. prosinca 2014. (5) te Odlukom (EU) 2015/453 (6) Vijeće je imenovalo članove i zamjenike članova Upravnog odbora Europske agencije za sigurnost i zdravlje na radu za razdoblje koje završava 7. studenoga 2016.

               (2)

               Organizacija poslodavaca BUSINESSEUROPE podnijela je prijedlog za imenovanje za jedno mjesto koje treba popuniti,

         DONIJELO JE OVU ODLUKU:
   Članak 1.
   Zamjenikom člana Upravnog odbora Europske agencije za sigurnost i zdravlje na radu za razdoblje koje završava 7. studenoga 2016. imenuje se:
   III.   PREDSTAVNICI ORGANIZACIJA POSLODAVACA

               Država

               Član

               Zamjenik člana

               Slovačka

               g. Štefan PETKANIČ

         Članak 2.
   Članove i zamjenike članova koji još nisu predloženi za imenovanje Vijeće imenuje naknadno.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 20. travnja 2015.

            Za Vijeće

            Predsjednik

         Jānis DŪKLAVS

      (1)  SL L 216, 20.8.1994., str. 1.

      (2)  Odluka Vijeća od 2. prosinca 2013. o imenovanju članova i zamjenika članova Upravnog odbora Europske agencije za sigurnost i zdravlje na radu (SL C 360, 10.12.2013., str. 8.).

      (3)  Odluka Vijeća od 12. lipnja 2014. o imenovanju članova i zamjenika članova Upravnog odbora Europske agencije za sigurnost i zdravlje na radu za Litvu i Maltu (SL C 182, 14.6.2014., str. 14.); Odluka Vijeća od 12. lipnja 2014. o imenovanju članova i zamjenika članova Upravnog odbora Europske agencije za sigurnost i zdravlje na radu za Francusku (SL C 186, 18.6.2014., str. 5.).

      (4)  Odluka Vijeća od 18. studenoga 2014. o imenovanju člana i zamjenika člana Upravnog odbora Europske agencije za sigurnost i zdravlje na radu za Latviju (SL C 420, 22.11.2014., str. 6.).

      (5)  Odluka Vijeća od 15. prosinca 2014. o imenovanju člana Upravnog odbora Europske agencije za sigurnost i zdravlje na radu za Njemačku (SL C 453, 17.12.2014., str. 2.).

      (6)  Odluka Vijeća (EU) 2015/453 od 16. ožujka 2015. o imenovanju člana i zamjenika člana Upravnog odbora Europske agencije za sigurnost i zdravlje na radu za Dansku i Njemačku (SL L 75, 19.3.2015., str. 18.).


title: 88/649/EEZ: Odluka Vijeća od 21. prosinca 1988. o sklapanju Sporazuma u obliku razmjene pisama između Europske ekonomske zajednice i Kraljevine Maroko o uvozu u Zajednicu konzerviranih voćnih salata podrijetlom iz Maroka

text:
               03/Sv. 026

               HR

               Službeni list Europske unije

               48

         31988D0649

               L 358/22

               SLUŽBENI LIST EUROPSKE UNIJE

               21.12.1988.

      ODLUKA VIJEĆA

   od 21. prosinca 1988.
   o sklapanju Sporazuma u obliku razmjene pisama između Europske ekonomske zajednice i Kraljevine Maroko o uvozu u Zajednicu konzerviranih voćnih salata podrijetlom iz Maroka
   (88/649/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da je dana 25. travnja 1976. potpisan Sporazum o suradnji između Europske ekonomske zajednice i Kraljevine Maroko (1) koji je stupio na snagu 1. studenoga 1978.;
   budući da je potrebno odobriti Sporazum u obliku razmjene pisama između Europske ekonomske zajednice i Kraljevine Maroko o uvozu u Zajednicu konzerviranih voćnih salata podrijetlom iz Maroka,
   ODLUČILO JE:
   Članak 1.
   Ovim se, u ime Zajednice, odobrava Sporazum u obliku razmjene pisama između Europske ekonomske zajednice i Kraljevine Maroko o uvozu u Zajednicu konzerviranih voćnih salata podrijetlom iz Maroka.
   Tekst Sporazuma priložen je ovoj odluci.
   Članak 2.
   Predsjednik Vijeća ovim se ovlašćuje imenovati osobu ovlaštenu za potpisivanje Sporazuma koji će biti obvezujući za Zajednicu.
   Članak 3.
   Ova Odluka stupa na snagu sljedećeg dana od dana objave u Službenom listu Europskih zajednica.

      Sastavljeno u Bruxellesu 21. prosinca 1988.

            Za Vijeće

            Predsjednik

         V. PAPANDREOU

      (1)  SL L 264, 27.9.1978., str. 2.


title: 2011/59/EU: Odluka Vijeća od 25. listopada 2010. o potpisivanju u ime Unije Sporazuma u obliku Protokola između Europske unije i Arapske Republike Egipta o uspostavljanju mehanizma za rješavanje sporova primjenjivog na sporove prema trgovinskim odredbama Euro-mediteranskog sporazuma o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane

text:
               11/Sv. 119

               HR

               Službeni list Europske unije

               148

         32011D0059

               L 027/2

               SLUŽBENI LIST EUROPSKE UNIJE

         ODLUKA VIJEĆA
   od 25. listopada 2010.
   o potpisivanju u ime Unije Sporazuma u obliku Protokola između Europske unije i Arapske Republike Egipta o uspostavljanju mehanizma za rješavanje sporova primjenjivog na sporove prema trgovinskim odredbama Euro-mediteranskog sporazuma o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane
   (2011/59/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je ovlastilo Komisiju 24. veljače 2006. da započne pregovore sa svojim mediteranskim partnerima o uspostavljanju mehanizma za rješavanje sporova primjenjivog na sporove prema trgovinskim odredbama.

               (2)

               Pregovore je vodila Komisija u konzultacijama s Odborom koji je imenovan prema članku 207. Ugovora i u okviru pregovaračkih direktiva koje je izdalo Vijeće.

               (3)

               Ovi su pregovori bili zaključeni i 27. travnja 2010. parafiran je Sporazum u obliku Protokola („Protokol”) između Europske unije i Arapske Republike Egipta o uspostavljanju mehanizma za rješavanje sporova primjenjivog na sporove prema trgovinskim odredbama Euro-mediteranskog sporazuma o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane (1).

               (4)

               Ovaj je Protokol potrebno potpisati,

         DONIJELO JE OVU ODLUKU:
   Članak 1.
   Potpisivanje Sporazuma u obliku Protokola između Europske unije i Arapske Republike Egipta o uspostavljanju mehanizma za rješavanje sporova primjenjivog na sporove prema trgovinskim odredbama Euro-mediteranskog sporazuma o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane („Protokol”) ovime se u ime Europske unije odobrava, podložno sklapanju rečenog Protokola (2).
   Članak 2.
   Predsjednika Vijeća se ovime ovlastilo da odredi osobu(-e) opunomoćenu(-e) za potpisivanje Protokola, u ime Unije, podložno njegovu zaključivanju.
   Članak 3.
   Ova Odluka stupa na snagu na dan njezina usvajanja.

      Sastavljeno u Luxembourgu 25. listopada 2010.

            Za Vijeće

            Predsjednica

         C. ASHTON

      (1)  SL L 304, 30.9.2004., str. 39.

      (2)  Tekst Protokola će biti objavljen zajedno s Odlukom nakon sklapanja.


title: 2013/157/EU: Odluka Vijeća od 7. ožujka 2013. o utvrđivanju datuma početka primjene Odluke 2007/533/PUP o uspostavi, djelovanju i upotrebi druge generacije Schengenskog informacijskog sustava (SIS II)

text:
               19/Sv. 012

               HR

               Službeni list Europske unije

               247

         32013D0157

               L 087/8

               SLUŽBENI LIST EUROPSKE UNIJE

               07.03.2013.

      ODLUKA VIJEĆA

   od 7. ožujka 2013.
   o utvrđivanju datuma početka primjene Odluke 2007/533/PUP o uspostavi, djelovanju i upotrebi druge generacije Schengenskog informacijskog sustava (SIS II)
   (2013/157/EU)
   VIJEĆE EUROPSKE UNIJE,
   uzimajući u obzir Odluku Vijeća 2007/533/PUP od 12. lipnja 2007. o uspostavi, djelovanju i upotrebi druge generacije Schengenskog informacijskog sustava (SIS II) (1), a posebno njezin članak 71. stavak 2.,
   budući da:

               (1)

               Člankom 71. stavkom 2. Odluke 2007/533/PUP navodi se da se Odluka primjenjuje na države članice koje sudjeluju u sustavu SIS 1 + od datuma koji će utvrditi Vijeće, djelujući jednoglasnom odlukom svojih članova koji predstavljaju vlade država članica koje sudjeluju u sustavu SIS 1 +.

               (2)

               U skladu s člankom 11. stavkom 3. Uredbe Vijeća (EU) br. 1272/2012 od 20. prosinca 2012. o migraciji iz Schengenskog informacijskog sustava (SIS 1 +) u drugu generaciju Schengenskog informacijskog sustava (SIS II) (2), prijelaz na SIS II započet će na datum koji utvrdi Vijeće djelujući u skladu s člankom 71. stavkom 2. Odluke 2007/533/PUP.

               (3)

               U skladu s člankom 71. stavkom 3. točkom (a) Odluke 2007/533/PUP, Komisija je donijela potrebne provedbene mjere Provedbenom odlukom Komisije 2013/115/EU (3) o usvajanju Priručnika SIRENE i drugih provedbenih mjera za drugu generaciju Schengenskog informacijskog sustava (SIS II) i Odlukom Komisije 2010/261/EU od 4. svibnja 2010. o sigurnosnom planu za središnji sustav SIS II i komunikacijsku infrastrukturu (4).

               (4)

               U skladu s člankom 71. stavkom 3. točkom (b) Odluke 2007/533/PUP, sve države članice koje u cijelosti sudjeluju u sustavu SIS 1 + obavijestile su da su sklopile potrebne tehničke i pravne aranžmane za obradu podataka SIS II i razmjenu dodatnih informacija.

               (5)

               U skladu s člankom 71. stavkom 3. točkom (c) Odluke 2007/533/PUP, Komisija je objavila da je uspješno okončano cjelovito testiranje sustava SIS II koji je vodila Komisija zajedno s državama članicama te nakon što su 6. veljače 2013. odgovarajuća pripremna tijela Vijeća potvrdila predloženi rezultat testiranja i potvrdila da je razina uspješnosti djelovanja sustava SIS II najmanje ista kakva je ona postignuta sustavom SIS 1 +.

               (6)

               U skladu s člankom 71. stavkom 3. točkom (d) Odluke 2007/533/PUP, Komisija je izradila potrebne tehničke aranžmane kako bi se središnjem sustavu SIS II omogućilo povezivanje na sustave N.SIS II dotičnih država članica.

               (7)

               U skladu s člankom 9. stavcima 1. i 5. Uredbe (EU) 1272/2012, države članice koje sudjeluju u sustavu SIS 1 + uspješno su završile funkcionalna testiranja SIRENE i odgovarajuće pripremno tijelo Vijeća potvrdilo je njihove rezultate 15. veljače 2013.

               (8)

               Budući da su tako uvjeti utvrđeni člankom 71. stavkom 3. Odluke 2007/533/PUP ispunjeni, Vijeće treba utvrditi datum od kojeg se sustav SIS II primjenjuje na države članice koje sudjeluju u sustavu SIS 1 +.

               (9)

               S obzirom na potrebu da sustav SIS II počne s radom što je prije moguće, ova Odluka bi trebala stupiti na snagu na dan objave u Službenom listu Europske unije.

               (10)

               U pogledu Islanda i Norveške, ova Odluka predstavlja razvoj odredaba schengenske pravne stečevine u smislu Sporazuma sklopljenog između Vijeća Europske unije i Republike Islanda te Kraljevine Norveške o pridruživanju tih dviju država provedbi, primjeni i razvoju schengenske pravne stečevine (5), što spada u područje iz članka 1. točke G Odluke Vijeća 1999/437/EZ (6) o određenim aranžmanima za primjenu tog Sporazuma.

               (11)

               U pogledu Švicarske, ova Odluka predstavlja razvoj odredaba schengenske pravne stečevine u smislu Sporazuma između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (7), što spada u područje iz članka 1. točke G Odluke 1999/437/EZ čitano u vezi s člankom 3. Odluke Vijeća 2008/146/EZ (8).

               (12)

               U pogledu Lihtenštajna, ova Odluka predstavlja razvoj odredaba schengenske pravne stečevine u smislu Protokola između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (9), što spada u područje iz članka 1. točke G Odluke 1999/437/EZ, čitano u vezi s člankom 3. Odluke Vijeća 2011/350/EU (10).

               (13)

               U skladu s člancima 1. i 2. Protokola (br. 22) o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, nije njome vezana niti se ona na nju primjenjuje. S obzirom da se ova Odluka temelji na schengenskoj pravnoj stečevini, Danska, u skladu s člankom 4. tog Protokola, u razdoblju od šest mjeseci nakon što Vijeće donese ovu Odluku odlučuje hoće li ju provesti u svoje nacionalno pravo.

               (14)

               Ujedinjena Kraljevina sudjeluje u ovoj Odluci u skladu s člankom 5. stavkom 1. Protokola (br. 19) o uključivanju schengenske pravne stečevine u okvir Europske unije, priloženog Ugovoru o Europskoj uniji i Ugovoru o funkcioniranju Europske unije, i člankom 8. stavkom 2. Odluke Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u nekim odredbama schengenske pravne stečevine (11).

               (15)

               Irska sudjeluje u ovoj Odluci u skladu s člankom 5. stavkom 1. Protokola (br. 19) o uključivanju schengenske pravne stečevine u okvir Europske unije, priloženog Ugovoru o Europskoj uniji i Ugovoru o funkcioniranju Europske unije, i člankom 6. stavkom 2. Odluke Vijeća 2002/192/EZ od 29. svibnja 2000. o zahtjevu Irske za sudjelovanje u nekim odredbama schengenske pravne stečevine (12).

               (16)

               Ova Odluka ne dovodi u pitanje aranžmane za djelomično sudjelovanje Irske i Ujedinjene Kraljevine u schengenskoj pravnoj stečevini kako su utvrđeni odlukama 2002/192/EZ i 2000/365/EZ.

               (17)

               U pogledu Cipra, ova Odluka je akt koji se temelji na schengenskoj pravnoj stečevini ili je na drugi način povezan s njom u smislu članka 3. stavka 2. Akta o pristupanju iz 2003.

               (18)

               Trebalo bi napomenuti da se Uredba (EZ) br. 1986/2006 Europskog parlamenta i Vijeća od 20. prosinca 2006. o pristupu službi država članica, odgovornih za izdavanje potvrda o registraciji vozila, drugoj generaciji Schengenskog informacijskog sustava (SIS II) (13), na temelju članka 3. te Uredbe, primjenjuje od datum određenog u skladu s člankom 71. stavkom Odluke 2007/533/PUP,

         DONIJELO JE OVU ODLUKU:
   Članak 1.
   Odluka 2007/533/PUP primjenjuje se na države članice koje sudjeluju u sustavu SIS 1 + od 9. travnja 2013.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 7. ožujka 2013.

            Za Vijeće

            Predsjednik

         A. SHATTER

      (1)  SL L 205, 7.8.2007., str. 63.

      (2)  SL L 359, 29.12.2012., str. 21.

      (3)  SL L 71, 14.3.2013., str. 1.

      (4)  SL L 112, 5.5.2010., str. 31.

      (5)  SL L 176, 10.7.1999., str. 36.

      (6)  SL L 176, 10.7.1999., str. 31.

      (7)  SL L 53, 27.2.2008., str. 52.

      (8)  SL L 53, 27.2.2008., str. 1.

      (9)  SL L 160, 18.6.2011., str. 21.

      (10)  SL L 160, 18.6.2011., str. 19.

      (11)  SL L 131, 1.6.2000., str. 43.

      (12)  SL L 64, 7.3.2002., str. 20.

      (13)  SL L 381, 28.12.2006., str. 1.


title: Odluka Vijeća 2012/329/ZVSP od 25. lipnja 2012. o produljenju mandata posebnog predstavnika Europske unije za Rog Afrike

text:
               18/Sv. 12

               HR

               Službeni list Europske unije

               221

         32012D0329

               L 165/62

               SLUŽBENI LIST EUROPSKE UNIJE

         ODLUKA VIJEĆA 2012/329/ZVSP
   od 25. lipnja 2012.
   o produljenju mandata posebnog predstavnika Europske unije za Rog Afrike
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 31. stavak 2. i članak 33.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 8. prosinca 2011. donijelo Odluku 2011/819/ZVSP (1) o imenovanju g. Alexandera RONDOSA posebnim predstavnikom Europske unije (PPEU) za Rog Afrike. Mandat PPEU-a istječe 30. lipnja 2012.

               (2)

               Mandat PPEU-a bi trebalo produljiti na daljnje razdoblje od 12 mjeseci.

               (3)

               PPEU će provoditi svoj mandat u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   Mandat g. Alexandera RONDOSA kao PPEU za Rog Afrike produljuje se do 30. lipnja 2013. Mandat PPEU-a može završiti ranije, ako Vijeće tako odluči, na prijedlog visokog predstavnika Unije za vanjske poslove i sigurnosnu politiku (VP).
   Za potrebe mandata PPEU-a, Rog Afrike definira se da se sastoji od Republike Džibutija, Države Eritreje, Savezne Demokratske Republike Etiopije, Republike Kenije, Somalije, Republike Sudana, Republike Južnog Sudana i Republike Ugande. Za pitanja od šireg regionalnog značaja, uključujući piratstvo, PPEU prema potrebi surađuje sa zemljama i regionalnim subjektima izvan Roga Afrike.
   Zbog potrebe regionalnog pristupa međupovezanim izazovima u regiji, PPEU za Rog Afrike radi uz blisko savjetovanje s PPEU-om za Sudan i Južni Sudan, koji zadržava primarnu odgovornost za te dvije zemlje.
   Članak 2.
   Ciljevi politike
   1.   Mandat PPEU-a temelji se na ciljevima politike unije za Rog Afrike kako je određeno u strateškom okviru usvojenom 14. studenoga 2011. da aktivno doprinosi regionalnim i međunarodnim nastojanjima u postizanju trajnog mira, sigurnosti i razvoja u regiji. PPEU nadalje nastoji poboljšati kvalitetu, jačinu, utjecaj i vidljivost Unijinog višestranog djelovanja na Rogu Afrike.
   2.   Prioritet se i dalje daje Somaliji, regionalnim vidovima sukoba i piratstvu čiji su temeljni razlozi nestabilnost u Somaliji.
   3.   U pogledu Somalije, ciljevi politike Unije nastoje, putem koordiniranog i učinkovitog korištenja svih njezinih instrumenata, promicati vraćanje Somalije i njezinog stanovništva na put mira i blagostanja. S tim ciljem Unija potiče ulogu Ujedinjenih naroda (UN) u olakšavanju vjerodostojnog i uključivog političkog procesa koji bi vodila Somalija te će nastaviti aktivno doprinositi, zajedno s regionalnim i međunarodnim partnerima, provođenju Mirovnog sporazuma iz Džibutija i njegovih aranžmana nakon tranzicije.
   4.   U pogledu piratstva, uloga PPEU-a je doprinositi razvoju i provedbi usklađenog, učinkovitog i stabilnog pristupa Unije piratstvu koje potječe iz Somalije, obuhvaćajući sve vidove djelovanja Unije, posebno na području politike, sigurnosti i razvoja te biti Unijin glavi sugovornik o piratstvu za međunarodnu zajednicu, uključujući regiju Istočne i Južne Afrike i Indijskog oceana (ESA/IO).
   Članak 3.
   Mandat
   1.   Kako bi postigao ciljeve politike u odnosu na Rog Afrike, PPEU ima sljedeći mandat:

               (a)

               surađivati sa svim odgovarajućim dionicima u regiji, vladama, postojećim regionalnim tijelima, međunarodnim i regionalnim organizacijama, civilnim društvom i dijasporama, s ciljem unapređivanja ciljeva Unije i doprinošenja boljem razumijevanju uloge Unije u regiji;

               (b)

               predstavljati Uniju na odgovarajućim međunarodnim forumima, prema potrebi, i osigurati vidljivost podrške Unije upravljanju krizama i sprečavanju nastanka kriza;

               (c)

               poticati i podupirati učinkovitu političku suradnju i gospodarsku integraciju u regiji kroz partnerstvo Unije s Afričkom unijom (AU) i podregionalnim organizacijama;

               (d)

               doprinijeti provedbi politike Unije u pogledu Roga Afrike, u bliskoj suradnji s Europskom službom za vanjsko djelovanje (ESVD), izaslanstvima Unije u regiji i Komisijom;

               (e)

               u pogledu Somalije, i djelujući u uskoj koordinaciji s odgovarajućim regionalnim i međunarodnim partnerima, aktivno doprinijeti akcijama i inicijativama s ciljem provođenja Mirovnog sporazuma iz Džibutija i njegovih aranžmana nakon tranzicije, podržavajući izgradnju institucija, vladavinu prava i uspostavljanje sposobnih upravljačkih struktura na svim razinama; poboljšavajući sigurnost; promičući pravdu, nacionalno mirenje i poštovanje ljudskih prava; poboljšavajući humanitarni pristup, posebno u Južno-središnjoj Somaliji putem odgovarajućih zastupateljskih aktivnosti u pogledu poštovanja međunarodnog humanitarnog prava; i čuvajući usklađenost s humanitarnim načelima čovječnosti, neutralnosti, nepristranosti i nezavisnosti;

               (f)

               održavati blisku i aktivnu suradnju s glavnim tajnikom posebnog predstavnika Ujedinjenih naroda za Somaliju, sudjelovati u radu Međunarodne kontaktne skupine za Somaliju i drugim odgovarajućim forumima te promicati usklađeni i jedinstveni međunarodni pristup Somaliji, uključujući putem vojne misije Europske unije za doprinos osposobljavanju somalijskih snaga sigurnosti (EUTM Somalia), misija EUNAVFOR Atalanta i EUCAP Nestor te Unijinu stalnu potporu misiji Afričke unije u Somaliji (AMISOM), blisko surađujući s državama članicama;

               (g)

               detaljno pratiti regionalne dimenzije somalijske krize, uključujući terorizam, krijumčarenje oružja, tijekove izbjeglica i migracija, pomorsku sigurnost, piratstvo i povezane financijske tokove;

               (h)

               u pogledu piratstva, održavati pregled nad svim akcijama Unije u okviru ESVD-a, Komisije i država članica, te održavati redovne političke kontakte na visokoj razini sa zemljama u regiji koje su zahvaćene piratstvom koje potječe iz Somalije, regionalnim organizacijama, Kontaktnom skupinom UN-a o piratstvu i drugim ključnim akterima s ciljem osiguranja jedinstvenog i cjelovitog pristupa piratstvu i osiguranja vodeće uloge Unije u međunarodnim nastojanjima u suzbijanju piratstva. To uključuje Unijinu aktivnu podršku jačanju pomorskih kapaciteta i pravosudnom gonjenju piratâ te osiguravanjem odgovarajućeg rješavanja glavnih razloga piratstva u Somaliji. To također uključuje nastavljenu podršku regiji ESA/IO u provođenju strategije suzbijanja piratstva i akcijskog plana te Pravila postupanja iz Džibutija;

               (i)

               pratiti političku situaciju u regiji i doprinositi razvoju politike Unije prema regiji, uključujući u pogledu pitanja granice između Etiopije i Eritreje te provedbe Alžirskog sporazuma, inicijative Nile Basin i drugih pitanja u regiji koja utječu na njezinu sigurnost, stabilnost i blagostanje;

               (j)

               detaljno pratiti prekogranične izazove koji utječu na Rog Afrike, uključujući sve političke i sigurnosne posljedice humanitarnih kriza;

               (k)

               doprinijeti provedbi Unijine politike ljudskih prava na Rogu Afrike, uključujući smjernice EU-a o ljudskim pravima, posebno smjernice EU-a o djeci u oružanim sukobima, kao i o nasilju nad ženama i djevojkama i suzbijati sve oblike diskriminacije protiv njih, te politike Unije o ženama, miru i sigurnosti, uključujući nadzirući i izvješćujući o razvoju te oblikujući preporuke u tom pogledu.

         2.   Za potrebe provođenja mandata PPEU između ostalog:

               (a)

               savjetuje i izvješćuje o definiranju stajalištâ Unije na međunarodnim forumima, prema potrebi, s ciljem proaktivnog promicanja sveobuhvatnog političkog pristupa Unije prema Rogu Afrike;

               (b)

               održava pregled nad svim aktivnostima Unije i blisko surađuje sa svim odgovarajućim izaslanstvima Unije;

               (c)

               uspostavlja nazočnost u Mogadishu.

         Članak 4.
   Provedba mandata
   1.   PPEU je odgovoran za provedu mandata, djelujući u okviru ovlasti VP-a.
   2.   Politički i sigurnosni odbor (PSO) održava povlaštenu povezanost s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjeravanje u okviru njegovog mandata, ne dovodeći u pitanje ovlasti VP-a.
   3.   PPEU radi u bliskoj koordinaciji s ESVD-om i njezinim odgovarajućim odjelima.
   Članak 5.
   Financiranje
   1.   Financijski referentni iznos namijenjen pokrivanju izdataka povezanih s mandatom PPEU-a u razdoblju od 1. srpnja 2012. do 30. lipnja 2013. iznosi 4 900 000 EUR.
   2.   Izdacima se upravlja u skladu s postupcima i pravilima koji se primjenjuju na opći proračun Unije.
   3.   Upravljanje izdacima podliježe ugovoru između PPEU-a i Komisije. PPEU za sve izdatke odgovara Komisiji.
   Članak 6.
   Ustrojavanje i sastav tima
   1.   PPEU je, u granicama svog mandata i odgovarajućih raspoloživih financijskih sredstava, odgovoran za ustrojavanje tima. U timu su uključeni članovi koji su stručnjaci za pojedina politička pitanja, u skladu s potrebama mandata. PPEU o sastavu svog tima odmah obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja za rad s PPEU-om. Plaće takvog upućenog osoblja pokriva dotična država članica, institucija Unije ili ESVD. Stručnjaci koje su države članice uputile institucijama Unije ili ESVD-u mogu također biti raspoređene PPEU-u. Međunarodno ugovorno osoblje ima državljanstvo države članice.
   3.   Sveukupno upućeno osoblje ostaje pod upravnom nadležnošću države članice ili institucije Unije koja ga upućuje ili ESVD-a i izvršava svoje dužnosti i djeluje u interesu mandata PPEU-a.
   Članak 7.
   Povlastice i imuniteti PPEU-a i njegovog osoblja
   Povlastice, imuniteti i dodatna jamstva potrebna za dovršetak i neometano funkcioniranje misije PPEU-a i članova njegovog osoblja prema potrebi se usuglašavaju sa strankom domaćinom ili strankama domaćinima. Države članice i Komisija u tu svrhu osiguravaju svu potrebnu potporu.
   Članak 8.
   Sigurnost klasificiranih informacija EU-a
   PPEU i članovi njegovog tima poštuju sigurnosna načela i minimalne norme utvrđene Odlukom Vijeća 2011/292/EU od 31. ožujka 2011. o sigurnosnim pravilima za zaštitu klasificiranih informacija EU-a (2).
   Članak 9.
   Pristup informacijama i logistička podrška
   1.   Države članice, Komisija, ESVD i Glavno tajništvo Vijeća osiguravaju PPEU-u pristup svim odgovarajućim podacima.
   2.   Izaslanstva Unije i/ili države članice, prema potrebi, pružaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je u okviru operativnih sposobnosti na temelju glave V. Ugovora razmješteno izvan Unije, PPEU u skladu sa svojim mandatom i na temelju sigurnosnog stanja na njegovom zemljopisnom području za koje je odgovoran poduzima sve opravdane praktične mjere za sigurnost svog osoblja za koje je izravno nadležan, posebno tako da:

               (a)

               uspostavlja sigurnosni plan specifičan za misiju na temelju smjernica ESVD-a, koji uključuje mjere, specifične za misiju, za fizičku zaštitu, organizacijsku sigurnost i sigurnost postupaka u vezi s misijom, za upravljanje sigurnim kretanjem osoblja na područje misije i unutar njega, kao i za upravljanje situacijama u kojima je ugrožena sigurnost, uključujući krizni plan i plan za evakuaciju misije;

               (b)

               osigurava da je sveukupno osoblje koje je razmješteno izvan Unije pokriveno osiguranjem od visokog rizika, u skladu s uvjetima na području misije;

               (c)

               osigurava da svi članovi njegovog tima koji se trebaju razmjestiti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije ili nakon dolaska u područje misije, na temelju stupnjeva rizika koje je ESVD odredio za područje misije;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, VP-a i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.

         Članak 11.
   Izvješćivanje
   1.   PPEU redovito priprema usmena i pisana izvješća za VP-a i PSO. PPEU također prema potrebi izvješćuje radne skupine Vijeća. Redovita pisana izvješća šalju se putem mreže COREU. Na preporuku VP-a ili PSO-a, PPEU može dostaviti izvješća Vijeću za vanjske poslove.
   2.   PPEU izvješćuje o najboljem načinu za ostvarenje inicijativa Unije, kao što je doprinos Unije reformama, i uključujući političke aspekte određenih razvojnih projekata Unije, u koordinaciji s izaslanstvima Unije u regiji.
   Članak 12.
   Koordinacija
   1.   PPEU doprinosi jednakosti, usklađenosti i učinkovitosti djelovanja Unije i pomaže osigurati da se svi instrumenti Unije i sva djelovanja država članica provode usklađeno radi ostvarivanja ciljeva politike Unije. Aktivnosti PPEU-a koordinirane su s onima izaslanstava Unije i Komisije, ako i s onima drugih PPEU-a koji su aktivni u regiji, posebno s PPEU-om za Sudan i Južni Sudan i PPEU-om za AU. PPEU redovito osigurava informiranje misija država članica i izaslanstava Unije.
   2.   PPEU na terenu održava blisku suradnju s voditeljima izaslanstava Unije i voditeljima misije država članica. Oni ulažu najbolje napore kako bi pomogli PPEU-u u provedbi njegovog mandata. PPEU u uskoj koordinaciji s odgovarajućim izaslanstvima Unije osigurava lokalno političko vodstvo vojnom zapovjedniku misije EUNAVFOR Atalanta, zapovjedniku misije EUTM Somalia i voditelju misije EUCAP Nestor. PPEU, zapovjednici operacija EU-a, zapovjednik civilne operacije međusobno se savjetuju prema potrebi.
   3.   PPEU blisko surađuje s tijelima uključenih zemalja, UN-om, AU-om, Međuvladinom upravom za razvoj (IGAD), drugim nacionalnim, regionalnim i međunarodnim dionicima, a također i s civilnim društvom u regiji.
   Članak 13.
   Preispitivanje
   Provedba ove Odluke i njezina sukladnost s ostalim doprinosima Unije u regiji redovito se preispituje. PPEU do kraja prosinca 2012. dostavlja Vijeću, VP-u i Komisiji izvješće o napretku, a do kraja svog mandata sveobuhvatno izvješće o provedbi mandata.
   Članak 14.
   Stupanje na snagu
   Ova Odluka stupa na snagu na dan donošenja.

      Sastavljeno u Luxembourgu 25. lipnja 2012.

            Za Vijeće

            Predsjednica

         C. ASHTON

      (1)  SL L 327, 9.12.2011., str. 62.

      (2)  SL L 141, 27.5.2011., str. 17.


title: Odluka Vijeća 2013/414/EU od 28. lipnja 2013.

text:
               2.8.2013

               HR

               Službeni list Europske unije

               L 206/6

         ODLUKA VIJEĆA 2013/414/EU
   od 28. lipnja 2013.

   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: Odluka Vijeća (EU) 2016/242 od 12. veljače 2016. o potpisivanju, u ime Europske unije, Protokola o izmjeni uz Sporazum između Europske zajednice i Kneževine Andore kojim se utvrđuju mjere istovjetne onima iz Direktive Vijeća 2003/48/EZ o oporezivanju dohotka od kamata na štednju

text:
               20.2.2016

               HR

               Službeni list Europske unije

               L 45/10

         ODLUKA VIJEĆA (EU) 2016/242
   od 12. veljače 2016.
   o potpisivanju, u ime Europske unije, Protokola o izmjeni uz Sporazum između Europske zajednice i Kneževine Andore kojim se utvrđuju mjere istovjetne onima iz Direktive Vijeća 2003/48/EZ o oporezivanju dohotka od kamata na štednju
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 115. u vezi s člankom 218. stavkom 5. i člankom 218. stavkom 8. drugim podstavkom,
   uzimajući u obzir prijedlog Europske komisije,
   budući da:

               (1)

               Vijeće je 14. svibnja 2013. ovlastilo Komisiju da otvori pregovore s Kneževinom Andorom radi izmjene Sporazuma između Europske zajednice i Kneževine Andore kojim se utvrđuju mjere istovjetne onima iz Direktive Vijeća 2003/48/EZ o oporezivanju dohotka od kamata na štednju (1) kako bi se taj Sporazum uskladio s najnovijim kretanjima na globalnoj razini, gdje je dogovoreno promicanje automatske razmjene informacija kao međunarodnog standarda.

               (2)

               Tekst Protokola o izmjeni, koji je rezultat pregovora, na odgovarajući način odražava smjernice za pregovore koje je izdalo Vijeće jer se njime Sporazum usklađuje s najnovijim kretanjima na međunarodnoj razini u pogledu automatske razmjene informacija, to jest s globalnim standardom za automatsku razmjenu informacija o financijskim računima u poreznim stvarima koji je razvila Organizacija za gospodarsku suradnju i razvoj (OECD). Unija, njezine države članice i Kneževina Andora aktivno su sudjelovale u radu Svjetskog foruma OECD-a za potporu razvoju i provedbu tog standarda. Tekst Sporazuma, kako je izmijenjen Protokolom o izmjeni, pravna je osnova za provedbu globalnog standarda u odnosima između Unije i Kneževine Andore.

               (3)

               Stoga bi Protokol o izmjeni trebalo potpisati u ime Unije, podložno njegovu naknadnom sklapanju,

         DONIJELO JE OVU ODLUKU:
   Članak 1.
   Potpisivanje Protokola o izmjeni uz Sporazum između Europske zajednice i Kneževine Andore kojim se utvrđuju mjere istovjetne onima iz Direktive Vijeća 2003/48/EZ o oporezivanju dohotka od kamata na štednju odobrava se u ime Unije, podložno sklapanju tog Protokola o izmjeni (2).
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola o izmjeni u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 12. veljače 2016.

            Za Vijeće

            Predsjednik

         J.R.V.A. DIJSSELBLOEM

      (1)  SL L 359, 4.12.2004., str. 33.

      (2)  Tekst Protokola o izmjeni objavit će se zajedno s odlukom o njegovu sklapanju.


title: Odluka (EU) 2016/661 Europske središnje banke od 15. travnja 2016. o ukupnom iznosu godišnjih naknada za nadzor za 2016. (ESB/2016/7)

text:
               28.4.2016

               HR

               Službeni list Europske unije

               L 114/14

         ODLUKA (EU) 2016/661 EUROPSKE SREDIŠNJE BANKE
   od 15. travnja 2016.
   o ukupnom iznosu godišnjih naknada za nadzor za 2016. (ESB/2016/7)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 30.,
   uzimajući u obzir Uredbu (EU) br. 1163/2014 Europske središnje banke od 22. listopada 2014. o naknadama za nadzor (ESB/2014/41) (2), a posebno njezin članak 3. stavak 1. i članak 9. stavak 2.,
   budući da:

               (1)

               Ukupni iznos godišnjih naknada za nadzor, koji se ubire na temelju članka 9. stavka 2. Uredbe (EU) br. 1163/2014 (ESB/2014/41), pokriva, ali ne premašuje rashode Europske središnje banke (ESB) vezane uz njezine nadzorne zadaće u odgovarajućem razdoblju za koje se plaća naknada. Ovi rashodi se prvenstveno sastoje od troškova koji su izravno povezani s nadzornim zadaćama ESB-a, kao što su izravni nadzor značajnih subjekata, nadgledanje nadzora manje značajnih subjekata i provođenje horizontalnih zadaća i specijaliziranih usluga. Rashodi također uključuju troškove koji su neizravno povezani s nadzornim zadaćama ESB-a, kao što su usluge koje pružaju područja za potporu ESB-a, uključujući upravljanje poslovnim prostorom, upravljanje ljudskim potencijalima i usluge informacijske tehnologije.

               (2)

               Za izračun godišnje naknade za nadzor koja se plaća za značajne nadzirane subjekte i značajne nadzirane grupe te za manje značajne nadzirane subjekte i manje značajne nadzirane grupe, ukupni troškovi trebali bi biti podijeljeni na temelju rashoda raspoređenih odgovarajućim organizacijskim jedinicama koje obavljaju izravni nadzor značajnih nadziranih subjekata i značajnih nadziranih grupa i neizravni nadzor manje značajnih nadziranih subjekata i manje značajnih nadziranih grupa.

               (3)

               Ukupni iznos godišnjih naknada za nadzor za 2016. izračunava se kao zbroj: (a) procijenjenih godišnjih troškova nadzornih zadaća za 2016. na temelju odobrenog proračuna ESB-a za 2016., uzimajući u obzir sva kretanja u procijenjenim godišnjim troškovima očekivanim da nastanu ESB-u, a koja su bila poznata u vrijeme donošenja ove Odluke, i (b) viška ili manjka iz 2015.

               (4)

               Višak ili manjak bi se trebao utvrditi oduzimanjem stvarnih godišnjih troškova nadzornih zadaća nastalih za 2015., kao što je prikazano u Godišnjim financijskim izvještajima ESB-a za 2015. (3), od procijenjenih godišnjih troškova ubranih za 2015., navedenih u Prilogu I. Odluci (EU) 2015/727 Europske središnje banke (ESB/2015/17) (4).

               (5)

               U skladu s člankom 5. stavkom 3. Uredbe (EU) br. 1163/2014 (ESB/2014/41), iznose naknade koji se nisu mogli ubrati i vezani su za prethodna razdoblja za koja se plaća naknada, uplate kamata i određene druge iznose primljene ili nadoknađene u skladu s člankom 7. stavkom 3. te Uredbe, ako ih je bilo, trebalo bi također uzeti u obzir u odnosu na procijenjene godišnje troškove nadzornih zadaća za 2016.,

         DONIJELO JE OVU ODLUKU
   Članak 1.
   Definicije
   Za potrebe ove Odluke primjenjuju se definicije sadržane u Uredbi (EU) br. 468/2014 Europske središnje banke (ESB/2014/17) (5) i Uredbi (EU) br. 1163/2014 (ESB/2014/41).
   Članak 2.
   Ukupan iznos godišnjih naknada za nadzor za 2016.
   1.   Ukupan iznos godišnjih naknada za 2016. je 404 536 022 EUR, izračunan na način kao što je prikazano u Prilogu.
   2.   Svaka kategorija nadziranih subjekata i nadziranih grupa plaća sljedeći iznos godišnjih naknada za nadzor:

               (a)

               značajni nadzirani subjekti i značajne nadzirane grupe: 357 520 301 EUR;

               (b)

               manje značajni nadzirani subjekti i manje značajne nadzirane grupe: 47 015 721 EUR.

         Članak 3.
   Stupanje na snagu
   Ova Odluka stupa na snagu dan nakon njezine objave u Službenom listu Europske unije.

      Sastavljeno u Frankfurtu na Majni 15. travnja 2016.

            Predsjednik ESB-a

         Mario DRAGHI

      (1)  SL L 287, 29.10.2013., str. 63.

      (2)  SL L 311, 31.10.2014., str. 23.

      (3)  Objavljeno na mrežnim stranicama ESB-a na www.ecb.europa.eu u veljači 2016.

      (4)  Odluka (EU) 2015/727 Europske središnje banke od 10. travnja 2015. o ukupnom iznosu godišnjih naknada za nadzor za prvo razdoblje za koje se plaća naknada i za 2015. (ESB/2015/17) (SL L 115, 6.5.2015., str. 36.).

      (5)  Uredba (EU) br. 468/2014 Europske središnje banke od 16. travnja 2014. o uspostavljanju okvira za suradnju unutar jedinstvenog nadzornog mehanizma između Europske središnje banke i nacionalnih nadležnih tijela te s nacionalnim imenovanim tijelima (Okvirna uredba o SSM-u) (ESB/2014/17) (SL L 141, 14.5.2014., str. 1.).

      PRILOG

         Izračun ukupnog iznosa godišnjih naknada za nadzor za 2016.

                  (EUR)

                     Procijenjeni godišnji troškovi za 2016.

                     423 241 789

                     Plaće i naknade

                     193 557 286

                     Najamnina i održavanje zgrade

                     52 972 412

                     Ostali operativni rashodi

                     176 712 091

                     Višak/manjak iz 2015.

                     – 18 926 078

                     Iznosi koji se trebaju uzeti u obzir u skladu s člankom 5. stavkom 3. Uredbe (EU) br. 1163/2014 (ESB/2014/41)

                     220 311

                     Iznosi naknade koji se nisu mogli ubrati i vezani su uz prethodna razdoblja za koja se plaća naknada

                     0

                     Uplate kamata u skladu s člankom 14. gore navedene Uredbe

                     – 49 054

                     Iznosi primljeni ili nadoknađeni u skladu s člankom 7. stavkom 3. gore navedene Uredbe

                     269 365

                     UKUPNO

                     404 536 022


title: 2014/608/EU: Odluka Europskog parlamenta od 3. travnja 2014. o zatvaranju računa agencije za opskrbu euratoma za financijsku godinu 2012.

text:
               5.9.2014

               HR

               Službeni list Europske unije

               L 266/280

         ODLUKA EUROPSKOG PARLAMENTA
   od 3. travnja 2014.
   o zatvaranju računa agencije za opskrbu euratoma za financijsku godinu 2012.
   (2014/608/EU)
   EUROPSKI PARLAMENT,

               —

               uzimajući u obzir godišnje financijske izvještaje Agencije za opskrbu Euratoma za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Agencije za opskrbu Euratoma za financijsku godinu 2012., zajedno s odgovorima Agencije (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Odluku Vijeća 2008/114/EZ, Euratom od 12. veljače 2008. kojom se donosi Statut Agencije za opskrbu Euratoma (4) te posebno njezin članak 8.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenogA 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor (A7-0180/2014),

               1.

               odobrava zatvaranje računa Agencije za opskrbu Euratoma za financijsku godinu 2012.;

               2.

               nalaže svojem predsjedniku da proslijedi ovu odluku glavnom direktoru Agencije za opskrbu Euratoma, Vijeću, Komisiji i Revizorskom sudu te je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 213.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 41, 15.2.2008., str. 15.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Vijeća (EU) 2016/1326 od 28. srpnja 2016. o imenovanju člana Odbora regija, kojeg je predložila Kraljevina Nizozemska

text:
               3.8.2016

               HR

               Službeni list Europske unije

               L 209/14

         ODLUKA VIJEĆA (EU) 2016/1326
   od 28. srpnja 2016.
   o imenovanju člana Odbora regija, kojeg je predložila Kraljevina Nizozemska
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog nizozemske vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Mjesto člana Odbora regija postalo je slobodno istekom mandata g. G.A.A. (Basa) VERKERKA,

         DONIJELO JE OVU ODLUKU:
   Članak 1.
   Sljedeća osoba imenuje se članom Odbora regija do kraja tekućeg mandata, koji istječe 25. siječnja 2020.:

               —

               g. R.E. (René) DE HEER, Wethouder van de gemeente Zwolle.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 28. srpnja 2016.

            Za Vijeće

            Predsjednik

         M. LAJČÁK

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: 2014/520/EU: Odluka Vijeća od 30. srpnja 2014. o imenovanju belgijskog člana Odbora regija

text:
               6.8.2014

               HR

               Službeni list Europske unije

               L 233/29

         ODLUKA VIJEĆA
   od 30. srpnja 2014.
   o imenovanju belgijskog člana Odbora regija

      (2014/520/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog belgijske vlade,
   budući da:

               (1)

               Vijeće je 22. prosinca 2009. i 18. siječnja 2010. donijelo Odluku 2009/1014/EU (1) odnosno Odluku 2010/29/EU (2) o imenovanju članova i zamjenika članova Odbora regija za razdoblje od 26. siječnja 2010. do 25. siječnja 2015.

               (2)

               Mjesto člana Odbora regija slobodno je po isteku mandata g. Karl-Heinza LAMBERTZA,

         DONIJELO JE OVU ODLUKU:
   Članak 1.
   Ovime se sljedeća osoba imenuje članom Odbora regija do kraja tekućeg mandata, koji istječe 25. siječnja 2015.:

               —

               g. Karl-Heinz LAMBERTZ, Präsident des Parlamentes der Deutschsprachigen Gemeinschaft Belgiens.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 30. srpnja 2014.

            Za Vijeće

            Predsjednik

         S. GOZI

      (1)  SL L 348, 29.12.2009., str. 22.

      (2)  SL L 12, 19.1.2010., str. 11.


title: 2007/316/EZ: Odluka Vijeća od 16. travnja 2007. o stajalištu koje bi se u ime Zajednice trebalo usvojiti u Međunarodnom vijeću za šećer u vezi s produljenjem Međunarodnog sporazuma o šećeru iz 1992.

text:
               03/Sv. 029

               HR

               Službeni list Europske unije

               307

         32007D0316

               L 119/29

               SLUŽBENI LIST EUROPSKE UNIJE

               16.04.2007.

      ODLUKA VIJEĆA

   od 16. travnja 2007.
   o stajalištu koje bi se u ime Zajednice trebalo usvojiti u Međunarodnom vijeću za šećer u vezi s produljenjem Međunarodnog sporazuma o šećeru iz 1992.
   (2007/316/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s drugim podstavkom njegovog članka 300. stavka 2.,
   uzimajući u obzir prijedlog Komisije,
   budući da:
   Odlukom 92/580/EEZ (1) Zajednica je zaključila Međunarodni sporazum o šećeru iz 1992., koji je stupio na snagu 1. siječnja 1993. za razdoblje od tri godine do 31. prosinca 1995. Od tada je on redovito produljivan za daljnja razdoblja od po dvije godine. Sporazum je zadnji put produljen odlukom Međunarodnog vijeća za šećer u svibnju 2005. i ostaje na snazi do 31. prosinca 2007. U interesu je Zajednice da se on ponovo produlji. Trebalo bi stoga ovlastiti Komisiju, koja predstavlja Zajednicu u Međunarodnom vijeću za šećer, da glasuje za takvo produljenje,
   ODLUČILO JE:
   Jedini članak
   Stajalište Zajednice u Međunarodnom vijeću za šećer je glasovati za produljenje Međunarodnog sporazuma o šećeru iz 1992. za novo razdoblje od najviše dvije godine.
   Komisija se ovim ovlašćuje izraziti ovo stajalište u Međunarodnom vijeću za šećer.

      Sastavljeno u Luxembourgu 16. travnja 2007.

            Za Vijeće

            Predsjednik

         H. SEEHOFFER

      (1)  SL L 379, 23.12.1992., str. 15.


title: Odluka Vijeća (EU) 2015/1033 od 7. svibnja 2015. o potpisivanju, u ime Europske unije, i privremenoj primjeni Sporazuma između Europske unije i Grenade o izuzeću od obveze posjedovanja vize za kratkotrajni boravak

text:
               3.7.2015

               HR

               Službeni list Europske unije

               L 173/28

         ODLUKA VIJEĆA (EU) 2015/1033
   od 7. svibnja 2015.
   o potpisivanju, u ime Europske unije, i privremenoj primjeni Sporazuma između Europske unije i Grenade o izuzeću od obveze posjedovanja vize za kratkotrajni boravak
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a), u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Uredbom (EU) br. 509/2014 Europskog parlamenta i Vijeća (1) upućivanje na Grenadu prebačeno je iz Priloga I. u Prilog II. Uredbi Vijeća (EZ) br. 539/2001 (2).

               (2)

               Uz to upućivanje na Grenadu priložena je bilješka u kojoj se navodi da se izuzeće od obveze posjedovanja vize primjenjuje od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom.

               (3)

               Vijeće je 9. listopada 2014. donijelo odluku kojom ovlašćuje Komisiju za otvaranje pregovora s Grenadom o sklapanju Sporazuma između Europske unije i Grenade o izuzeću od obveze posjedovanja vize za kratkotrajni boravak („Sporazum”).

               (4)

               Pregovori o Sporazumu otvoreni su 12. studenoga 2014. te su uspješno zaključeni njegovim parafiranjem, putem razmjene pisama, 9. prosinca 2014.

               (5)

               Sporazum bi trebalo potpisati, a izjave priložene Sporazumu trebalo bi odobriti u ime Unije. Sporazum bi se trebao primjenjivati privremeno od dana njegova potpisivanja do završetka postupaka potrebnih za njegovo formalno sklapanje.

               (6)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (3); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (7)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (4); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Sporazuma između Europske unije i Grenade o izuzeću od obveze posjedovanja vize za kratkotrajni boravak („Sporazum”), podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Izjave priložene ovoj Odluci odobravaju se u ime Unije.
   Članak 3.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 4.
   Sporazum se privremeno primjenjuje od dana njegova potpisivanja (5) do završetka postupaka potrebnih za njegovo sklapanje.
   Članak 5.
   Ova Odluka stupa na snagu na dan donošenja.

      Sastavljeno u Bruxellesu 7. svibnja 2015.

            Za Vijeće

            Predsjednik

         E. RINKĒVIČS

      (1)  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 149, 20.5.2014., str. 67.).

      (2)  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.).

      (3)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (4)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (SL L 64, 7.3.2002., str. 20.).

      (5)  Glavno tajništvo Vijeća objavit će datum potpisivanja Sporazuma u Službenom listu Europske unije.


title: Odluka Europskog parlamenta (EU) 2016/1539 od 28. travnja 2016. o zaključenju poslovnih knjiga Europskog centra za praćenje droga i ovisnosti o drogama za financijsku godinu 2014.

text:
               14.9.2016

               HR

               Službeni list Europske unije

               L 246/293

         ODLUKA EUROPSKOG PARLAMENTA (EU) 2016/1539
   od 28. travnja 2016.
   o zaključenju poslovnih knjiga Europskog centra za praćenje droga i ovisnosti o drogama za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog centra za praćenje droga i ovisnosti o drogama za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog centra za praćenje droga i ovisnosti o drogama za financijsku godinu 2014., s odgovorom Centra (1),

               —

               uzimajući u obzir izjavu o jamstvu (2) u pogledu pouzdanosti godišnje računovodstvene dokumentacije te o zakonitosti i pravilnosti povezanih transakcija, koju je podnio Revizorski sud za financijsku godinu 2014. u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Centar treba dobiti za izvršenje proračuna za financijsku godinu 2014. (05584/2016 – C8-0065/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 Vijeća (3), a posebno njezin članak 208.,

               —

               uzimajući u obzir Uredbu (EZ) br. 1920/2006 Europskog parlamenta i Vijeća od 12. prosinca 2006. o Europskom centru za praćenje droga i ovisnosti o drogama (4), a posebno njezin članak 15.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0105/2016),

               1.

               utvrđuje da završni godišnji financijski izvještaji Europskog centra za praćenje droga i ovisnosti o drogama odgovaraju obliku u kojemu su sadržani u prilogu izvješću Revizorskog suda;

               2.

               odobrava zaključenje poslovnih knjiga Europskog centra za praćenje droga i ovisnosti o drogama za financijsku godinu 2014.,

               3.

               nalaže svojem predsjedniku da ovu Odluku proslijedi direktoru Europskog centra za praćenje droga i ovisnosti o drogama, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 206.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 376, 27.12.2006., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.